laion/Wikipedia-Exotic huggingface dataset:
אישטוואן ברודי

אישטוואן ברודי (בהונגרית: Bródy István; נאג'קארוי, 1 במאי 1882 – בודפשט, 4 בינואר 1941) היה במאי תיאטרון ומנהל תיאטרון יהודי הונגרי. אחיו ד"ר מיקלוש ברודי היה מלחין. אישטוואן ברודי נולד במשפחה יהודית, בנם של לאיוש ברודי ושל יוסטינה ברמן (1855–1936). בשנת 1904 החל לביים ב"חוג התיאטרון הקטן" (Kis Színkör). בין 1904 לבין 1905, מונה לבמאי הראשי של תיאטרון גיור בהזמנת בלה מזאי. היה מזכיר התיאטרון ההונגרי בין 1905 לבין 1906 לשם הוזמן על ידי ינה זולטאן. בין 1906 לבין 1907, היה הבמאי הראשי בעיר ארד אצל מיהאי סנדראי בין 1907 לבין 1910 היה במאי תיאטרון הקומדיה של בודפשט בין 1910 לבין 1912 היה מנהל חוג התיאטרון (קאמרי) של תיאטרון הקומדיה. בין 1913 לבין 1915 היה המפקח בבית האופרה של בודפשט בין 1915 לבין 1918 היה הבמאי של בית האופרה ב-1918 היה מנהל חוג התיאטרון של האי מרגיט. בין השנים 1919–1920 היה במאי התיאטרון הרביו. ב-1920 של תיאטרון סקאלה בבודפשט (התיאטרון נפתח ב-1919 בבניין Vígszínkör בפארק העירוני של בודפשט; המנהל שלו הוא כאמור אישטוואן ברודי, הלהקה שלו היה זהה לזו של תיאטרון רביו. הוא פעל עד 1921). בין השנים 1920–1921 במאי ומנהל של תיאטרון Eskü tér. הוא התגורר בווינה משנת 1921. בין 1924 לבין 1926 ביים גם בתיאטרון האופרטה של בודפשט. בשנת 1926 הקים את "במת האי" (Sziget Szinpad). ב-1929 הוא היה המנהל האמנותי של התיאטרון ההונגרי. בין 1931 לבין 1934 היה חבר מייסד של תיאטרון פשטי (Pesti Színház). ניהל את "התיאטרון הקאמרי" (Kamaraszínház) בשנים 1935–1936. בשנת 1936 ניהל של "תיאטרון האמנים" (Művész Színház). ב-1907 נשא לאישה בבודפשט ברובע 6 את אירן בירו, ולאחר מכן התחתן שוב (לאחר מות אשתו הראשונה). אשתו השנייה הייתה מרגיט אנדראי. שטולץ:מסלולן הנשיקות מילוקר: יונתן המסכן דה פריז ק.: בודפשט–וינה אלדאר רני : פרח הטיסה ( עם לאסלו ויידה, 1915) מיקלוש ברודי - אלפרד מארקוש : אשתי התחתנה (1921) לאיוש לייטאי : שוטה הנשים (1923) ויקטור יעקבי : מיאמי (עם לאסלו ויידה, 1925) פאל אברהם : Zenebona ( עם לאסלו לקטוש, 1928) אגון קמני: Kikelet utca 3. (עם אימרה הרמט 1929) הקריירה של דוֹדי (1915) כולם נמצאים בו. . . מיומנו של במאי תיאטרון ; עמוד השערליפוט הרמן, קריקטורות לאיוש גלרט; שאריק בודפשט 1937 אלבום היופי הנשי ב-1937 ; עורך אישטוואן ברודי; מגזין חדש, בודפשט, 1937 חגיגות ישנות מפשט. רומן של עולם שעבר ; Officina בודפשט, 1940 בספרייה האלקטרונית ההונגרית Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון התיאטרון ההונגרי) Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש) אישטוואן ברודי, במסד הנתונים הקולנועיים IMDb (באנגלית) Gyászjelentése "Bródy Lajosné halotti bejegyzése a Budapest VI. kerületi polgári halotti akv. 931/1936. folyószáma alatt". Scala Szinhaz, באתר mek.oszk.hu (בהונגרית) "Bródy István és Biró Irén házasságkötési bejegyzése a Budapest VI. kerületi polgári házassági akv. 951/1907. folyószáma alatt". "Bródy István és Endrei Margit házasságkötési bejegyzése a szombathelyi polgári házassági akv. 114/1917. folyószáma alatt".
משיח בשערי רומא

משיח בשערי רומא היא אגדה יהודית שמקורה במסכת סנהדרין שבתלמוד בבלי. לפי האגדה רבי יהושע בן לוי, בעת שהרהר ליד קברו של רבי שמעון בר יוחאי, זכה לביקור של אליהו הנביא. "מתי יבוא המשיח?" שאל אותו. ענה הנביא: "המשיח נמצא בשערי רומא, יושב בין עניים, חולים ואומללים. כמוהם, הוא משנה את כריכות פצעיו, אבל עושה זאת פצע אחד בכל פעם, כדי להיות מוכן". אחר כך הלך רבי יהושע לרומא, פגש את המשיח ובירך אותו באומרו "שלום עליך רבי ומורי". המשיח ענה "שלום עליך בן לוי". לאחר מכן שאל יהושע "מתי תבוא?" ואמרו לו "היום!". יהושע חזר לאליהו ונשאל מה אמר המשיח. 'שלום לך בן לוי', השיב יהושע, ואליהו אמר לו שזה אומר שיהיה לו ולאביו מקום בעולם הבא. אז אמר יהושע שהמשיח לא אמר לו את האמת, כי הוא הבטיח לבוא היום אבל לא. אליהו הסביר "מה שאמר לך היום זה אם תשמעו בקולו". כבר ראשוני פרשני התלמוד טענו שקטע זה בתלמוד אינו מתפרש כפשוטו. רש"י על המקום טען שבפתחה של רומי בכוונה לפתחו של גן עדן. רבי שמואל אליעזר הלוי איידלס (מהרש"א) הרחיק לכת וטען שכשכתוב בגמרא "רומי", יש לקרוא 'דה רומי', דרומי, בהתייחס למשיח שנמצא בחלק הדרומי של גן העדן. בתחילת המאה ה-16 הציע המקובל אברהם בן אליעזר הלוי שה'רומא' בסיפור התלמודי היא עיירה קטנה בגליל בשם זהה. מאוחר יותר רבי משה אלשיך טען כי המשיח נמצא בגן עדן המשקיף על עיירה זו. החשש להיראות כאנטי-רומי הוביל גם לכך שתרגומי התלמוד החליפו את המילה 'רומא' לעיר 'קרתא'. במהלך ויכוח ברצלונה, בה התמודד הרב משה בן נחמן מול נזיר מומר יהודי-דומיניקאי בשם פבלו כריסטיאני, האחרון ניסה להביא ראיה מסיפור זה למשיחיותו של ישו. בספר הזוהר נאמר: "שם ירעה עגל דא משיח בן יוסף דאתמר ביה בכור שורו הדר לו, ושם ירבץ דא משיח בן דוד, חד אעבר רומי רבתי וחד אעבר רומי זעירתא דמיכאל וגבריאל לקבלייהו אינון". לפי דברי הזוהר האלו, אחד משני המשיחים יהיה בשערי רומי הקטנה. רבי משה הירושלמי מקשר את מקום קבורתו של אביה בן ירבעם שהוא ניצוץ נשמתו של משיח בן יוסף, לדברי הזוהר האלו שמשיח ישב בשערי רומי הקטנה. תלמוד בבלי, מסכת סנהדרין, דף צ"ח, עמוד א' רש"י, מסכת סנהדרין, דף צ"ח, עמוד א', ד"ה בפתחא (דקרתא) מהרש"א על סנהדרין צח א Berger, Abraham "Captivity at the Gate of Rome: the story of a Messianic Motif", Proceedings of the American Academy for Jewish Research, Vol. 44 (1977), pp. 1-17 רעיא מהימנא פרשת פינחס דף רנ"ב א' ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
Let's Shut Up & Dance

Let's Shut Up & Dance (בעברית: בואו נשתוק ונרקוד) הוא שיר של הזמר האמריקאי ג'ייסון דירולו, הזמר-יוצר הסיני ליי זאנג ולהקת הבנים הדרום קוריאנית NCT 127. השיר יצא לאור כסינגל שלא מתוך אלבום על ידי 7SIX9 אנטרטיינמנט. בריאיון לבילבורד, אמר דירולו, "התרגשתי מאוד משיתוף הפעולה הזה, אנחנו באים מעולמות שונים לגמרי, אבל אני מאוד אוהב את הכישרון שלהם". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות. הווידאו קליפ הנלווה לשיר עלה ליוטיוב ב-21 בפברואר 2019. "Let's Shut Up & Dance - Single by Jason Derulo, LAY & NCT 127 on Apple Music". iTunes Store. ארכיון מ-16 בדצמבר 2019. נבדק ב-15 ביולי 2022. {{cite web}}: (עזרה) "Let's Shut Up & Dance". Spotify. ארכיון מ-15 באוגוסט 2019. נבדק ב-15 ביולי 2022. {{cite web}}: (עזרה) "Jason Derulo Interview: Talks K-Pop Collaboration 'Let's Shut Up & Dance' & Its Michael Jackson Inspiration". Billboard. ארכיון מ-12 בדצמבר 2019. נבדק ב-15 ביולי 2022. {{cite web}}: (עזרה) Let's Shut Up & Dance, נבדק ב-2022-07-15 "Jason Derulo, LAY, NCT 127 - Let's Shut Up & Dance [Official Music Video]". ארכיון מ-20 בדצמבר 2019. נבדק ב-15 ביולי 2022 – via YouTube. {{cite web}}: (עזרה) "Jason Derulo, NCT 127 & Lay's 'Let's Shut Up & Dance': Watch". Billboard. ארכיון מ-28 במרץ 2020. נבדק ב-15 ביולי 2022. {{cite web}}: (עזרה) "NZ Hot Singles Chart". Recorded Music NZ. 4 במרץ 2019. ארכיון מ-1 במרץ 2019. נבדק ב-15 ביולי 2022. {{cite web}}: (עזרה) "Let's Shut Up & Dance on China Top 100 (The Week of March 8, 2019)". Billboard China. 8 במרץ 2019. ארכיון מ-15 בספטמבר 2019. נבדק ב-15 ביולי 2022. {{cite web}}: (עזרה) "Let's Shut Up & Dance". Gaon Music Chart (בקוריאנית). Korea Music Content Industry Association. ארכיון מ-2019-12-23. נבדק ב-15 ביולי 2022. {{cite web}}: (עזרה)
רא"ם

האם התכוונתם ל... רבי יוסף אבן מיגאש – ראש ישיבה בספרד בראשית המאה ה-12, תלמיד הרי"ף. רבי אליעזר ממיץ - מבעלי התוספות בן המאה ה-12, בעל ספר יראים. רבי אליהו מזרחי - בן המאה ה-15, מגדולי פרשני רש"י. רבי אליהו מני – בן המאה ה-19, רבה של חברון. רבי אברהם מרדכי אלתר - האמרי אמת, האדמו"ר השלישי בחסידות גור. הרב אליעזר מאיר ליפשיץ - רב, מחנך, חוקר יהדות, ומראשי תנועת המזרחי בארץ ישראל. הרב רא"ם הכהן, ראש ישיבת עתניאל. הרשות הממלכתית לאבטחת מידע (רא"ם) – רשות מסונפת לשירות הביטחון הכללי. ראם (פירושונים) רם (פירושונים) ר"מ (פירושונים) REM (פירושונים)
אדגר דאקה

אדגר דאקה (בגרמנית: Edgar Dacqué; ‏8 ביולי 1878 - 14 בספטמבר 1945) היה פלאונטולוג, גאולוג ופילוסוף של הטבע גרמני. נודע כמחדשה של תאוריה תאולוגית של אבולוציה. אך רבים מרעיונותיו שהושפעו מחשיבה דתית נוצרית ומטפיזית, נדחו בקהילה המדעית. נולד ב-8 ביולי 1878 בנוישטאדט אן דר ויינשטראסה. בנם של אויגן (5 באפריל 1848 - 30 במרץ 1922) ומרתה (18 בספטמבר 1851 - 15 בדצמבר 1887) בתו של התאולוג הרמן ויקטור אנדריאה (גר') ואחייניתו של הגאולוג אכילס אנדריאה (גר'). ב-1897 הגיע למינכן ללמוד פלאונטולוגיה וגאולוגיה היסטורית, הוא השלים את לימודי הדוקטורט שלו ב-1903 אצל אלפרד פון ציטל (אנ'), מונה לפרופסור לפלאונטולוגיה באוניברסיטת מינכן ובתפקידו זה קיבל את האחריות לניהול האוסף הפלאונטולוגי של מדינת בוואריה (גר'). נהוג לחלק את חייו המדעיים של דאקה לשתי תקופות. בראשונה, עד 1924, התמקד בעבודה מדעית גרידא, ומאז ועד אחרית ימיו פנה גם לשאלות מטאפיזיות ודתיות-פילוסופיות. ב-1912 התמנה כחבר באגודה הפלאונטולוגית (גר') עם היווסדה. דאקה נפטר בסולן הסמוכה למינכן ב-14 בספטמבר 1945. ערך זה הוא קצרמר בנושא אישים ובנושא גרמניה. אתם מוזמנים לתרום לוויקיפדיה ולהרחיב אותו.
שותפים למסע (מיני-סדרה)

שותפים למסע (באנגלית: Fellow Travelers) היא מיני-סדרת דרמה היסטורית אמריקאית המבוססת על רומן באותו השם משנת 2007 מאת תומאס מאלון. במיני-סדרה מככבים מאט בומר וג'ונתן ביילי, והיא מתמקדת ברומן של עשרות שנים בין שני גברים שנפגשו לראשונה במהלך שיא תקופת המקארתיזם בשנות ה-50. הסדרה עלתה לשידור בישראל בנובמבר 2023. לאחר מפגש מקרי בוושינגטון די. סי. במהלך שנות ה-50, הוקינס פולר וטימי לאגולין פותחים ברומן הפכפך המשתרע על פני מחאות מלחמת וייטנאם של שנות ה-60, עידן הדיסקו והסמים של שנות ה-70 ומשבר האיידס של שנות ה-80, תוך כדי שהם עצמם משתנים יחד עם העולם שמסביבם. מאט בומר – הוקינס פולר ג'ונתן ביילי – טימותי "טים" לאגלין אליסון ויליאמס – לוסי סמית' באוקטובר 2021, נמסר כי עיבוד טלוויזיוני על בסיס הרומן "שותפים למסע" מאת תומאס מאלון היה בפיתוח על ידי חברת "Fremantle" עבור רשת "שואוטיים". באפריל 2022, נמסר כי "שואוטיים" אישרה רשמית את הפקת המיני-סדרה, של כתיבתה והפקתה בפועל יהיה אמון רון ניסוואנר. בין המפיקים בפועל הנוספים נכללים השחקן מאט בומר ודניאל מינהן, שאמון על בימוי שני הפרקים הראשונים. לצד האישור כי בומר יפיק את הסדרה, נמסר כי הוא יגלם את דמותו של הוקינס פולר. ביוני 2022, נמסר על ליהוקה של אליסון ויליאמס לצוות השחקנים; וביולי 2022, על ליהוקו של ג'ונתן ביילי לדמותו של טים לאגלין. צילומי המיני-סדרה החלו ביולי 2022 בטורונטו, קנדה. "שותפים למסע", במסד הנתונים הקולנועיים IMDb (באנגלית) "שותפים למסע", באתר Metacritic (באנגלית) הסדרות המעולות של חודש נובמבר! - HOT MAGAZINE הרשימה המומלצת!, באתר HOT Magazine, ‏2023-11-02 Otterson, Joe; Otterson, Joe (2022-07-11). "'Bridgerton' Star Jonathan Bailey Joins Matt Bomer in Showtime Limited Series 'Fellow Travelers'". Variety. Retrieved 15 July 2022. Grobar, Matt (October 2021). "Fremantle Adds Nyanza Shaw And Jerry Jacobs As Scripted EVPs". Deadline. Retrieved 15 July 2022. White, Peter (20 April 2022). "Matt Bomer's 'Fellow Travelers' Lands Series Order At Showtime". Deadline. Retrieved 15 July 2022. Otterson, Joe (7 June 2022). "Allison Williams to Star Opposite Matt Bomer in Showtime Limited Series 'Fellow Travelers' (EXCLUSIVE)". Variety. Retrieved 15 July 2022. Porter, Rick (11 July 2022). "'Bridgerton' Star Jonathan Bailey Joins Showtime's 'Fellow Travelers'". The Hollywood Reporter. Retrieved 15 July 2022. Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15. Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית) Jordan Moreau,Brent Lang, Jordan Moreau, Brent Lang, SAG Awards 2024 Nominations: ‘Barbie’ and ‘Oppenheimer’ Tie for Films, ‘Succession’ Leads All With Five Nods, Variety, ‏2024-01-10 (באנגלית אמריקאית) Matt Neglia, The 2023 Satellite Award (IPA) Winners, Next Best Picture, ‏2024-03-04 (באנגלית אמריקאית) Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית) Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
פויטין

פויטין או פאיטה פויטין (בצרפתית: pailleté feuilletine, נהגה [paj.te fœj.tin]) הם שבבי ממתק פריך, העשויים מקרפים דקים ממותקים (עם נגיעות קרמל). את בלילת הקרפ אופים במשך כמה דקות ולאחר האפייה מניחים לקרור. לאחר שהקרפים מתקררים הם נעשים פריכים. בשלב זה מכונים הקרפים בצרפתית: "crêpes gavottes" או "crêpes dentelles", וכאשר מפוררים אותם לשבבים מתקבלים הפויטין. הפויטין הם בעלי טעם חמאתי וניתנים לצריכה בפני עצמם, אך בדרך כלל משמשים כדי להוסיף מרקם ייחודי למנות או מאפים אחרים. ערך זה הוא קצרמר בנושא מזון ובנושא צרפת. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פויטין".
דריל מייקון

דריל מייקון הבן (באנגלית:Daryl Macon Junior; נולד ב-29 בנובמבר 1995) הוא כדורסלן אמריקאי המשחק בעמדות הרכז והקלע. מייקון החל את קריירת כדורסל המכללות שלו בקולג' הקהילתי של הולמס, ולאחר שנתיים עבר לאוניברסיטת ארקנסו. לאחר שלא נבחר בדראפט ה-NBA ‏2018 שיחק מייקון במדי מיאמי היט בליגת הקיץ של ה-NBA וב-30 ביולי חתם על חוזה דו-כיווני עם דאלאס מאבריקס, במסגרתו שיחק גם בקבוצת ליגת הפיתוח של הקבוצה, טקסס לג'נדס. הוא ערך את הופעת הבכורה שלו ב-NBA ב-26 באוקטובר מול טורונטו ראפטורס, כששיחק דקה אחת ולא קלע נקודות בהפסד 107–116, וב-4 בנובמבר, במשחקו הראשון במדי הלג'נדס, קלע מייקון 35 נקודות עם 12 מ-18 מהשדה בניצחון 126–120 על אוסטין ספרס. ב-26 ביולי 2019 נופה מייקון מסגל המאבריקס. ב-20 בספטמבר 2019 חתם מייקון במיאמי היט, וב-19 באוקטובר הומר חוזהו לחוזה דו-כיווני עם קבוצת ליגת הפיתוח שלה ההיט סו פולס סקייפורס. ב-8 בינואר 2020 שוחרר מייקון מההיט וב-16 בינואר נרכש על ידי הסקייפורס, במדיהם העמיד ממוצעים של 17.0 נקודות ו-4.7 אסיסטים למשחק. ב-24 ביולי 2020 חתם מייקון בגלאטסראיי מליגת העל הטורקית בכדורסל וליגת האלופות. ב-5 בפברואר 2021 חתם מייקון בא.א.ק. אתונה מליגת העל היוונית בכדורסל, ולמחרת ערך את הופעת הבכורה שלו בקבוצה כשרשם 18 נקודות ב-50% מהשדה, 3 אסיסטים, 3 ריבאונדים ו-2 חטיפות בניצחון 91–59 על פריסטרי אתונה. הוא סיים את העונה עם ממוצעים של 18.2 נקודות ו-3.7 אסיסטים למשחק וזכה עם הקבוצה בגביע היווני בכדורסל. ב-11 ביולי 2021 חתם מייקון בפנאתינאיקוס מליגת העל היוונית והיורוליג. ב-31 משחקי ליגה הוא העמיד ממוצעים של 11.8 נקודות, 1.9 ריבאונדים ו-3.7 אסיסטים ב-23 דקות, וב-31 משחקי יורוליג רשם ממוצעים של 13.1 נקודות, 2.2 ריבאונדים ו-3.6 אסיסטים ב-26 דקות למשחק. ב-9 ביולי 2022 חתם מייקון לשנה עם אופציה לעונה נוספת במועדון הרוסי אוניקס קאזאן מהליגה המאוחדת של VTB. ב-8 ביולי 2023 חתם מייקון בשנג'ן לאופרדס מליגת ה-CBA הסינית. ב-9 באוגוסט 2024 חתם מייקון לשנה עם אופציה לעונה נוספת במכבי תל אביב מליגת העל בכדורסל והיורוליג, אך ב-10 בספטמבר שוחרר מהקבוצה בעקבות התארכות פציעתו. דריל מייקון, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA תעודת זהות: דריל מייקון, באתר מכבי תל אביב, 18 באוקטובר 2021 Holmes CC All-American guard headed to Arkansas, The Clarion-Ledger, ‏16 ביוני 2015 NBA summer league success continues for Macon, 247 Sports, ‏9 ביולי 2018 Mavericks sign Daryl Macon to two-way contract, דאלאס מאבריקס, ‏30 ביולי 2018 משחקי עונת 2018/19, באתר Basketball-Reference.com לג'נדס 126–120 ספרס, באתר ESPN Daryl Macon: Let go by Mavs, CBS Sports, ‏26 ביולי 2019 HEAT Signs Daryl Macon, מיאמי היט, ‏20 בספטמבר 2019 Gabe Vincent Gets Two-Way Opportunity With HEAT, מיאמי היט, ‏8 בינואר 2020 Galatasaray announces Daryl Macon, Sportando, ‏24 ביולי 2020 AEK adds Daryl Macon, Eurohoops, ‏5 בפברואר 2021 יאבוסלה חתם בריאל, קלאבר עזב את ברצלונה, באתר ערוץ הספורט, 12 ביולי 2021 Daryl Macon signed with Unics Kazan, Eurohoops, ‏9 ביולי 2022 אהרל'ה ויסברג‏, דריל מייקון חתם במכבי תל אביב לעונה עם אופציה לעונה נוספת, באתר וואלה, 9 באוגוסט 2024 אפרת עמורבן, רשמית: דריל מייקון שוחרר ממכבי ת"א, באתר ynet, 10 בספטמבר 2024
אגם יואנה

אגם יוּאנה (באנגלית: Lake Ewauna) הוא מאגר מים בקלאמת פולס בדרום-מרכז מדינת אורגון בארצות הברית. הוא המקור לנהר קלאמת, הניזון מהנהר לינק הנשפך מאגם קלאמת העליון. מפלסו הקבוע לאורך כל השנה נשלט על ידי שחרור מים מבוקר מסכר קנו (Keno Dam), 29 קילומטרים מדרום לשפך הנהר לינק למאגר. הסכר והמאגר הם חלק מהמיזם ההידרואלקטרי של נהר הקלאמת (אנ'). אגם יואנה הוא באורך אידיאלי עבור תחרויות חתירה, ומועדון החתירה יואנה (Ewauna Rowing Club) משתמש באגם לאימון ולתחרויות מאז 1970. על גדות אגם יואנה היו כמה מנסרות במאה ה-20, והוא שימש היה כמאגר לבולי עץ עבורן. בולי העץ הצפים האחרונים הוכנסו לאגם בשנות ה-90 של המאה ה-20 כשהמנסרה האחרונה על שפת האגם, חברת Modoc Lumber, סגרה את שעריה. אתר מנסרה לשעבר זו עובר פיתוח כשכונת מגורים ופארק טבעי בשם "חופי המנסרות" (Timbermill Shores). כמה בולי עץ סולקו מקרקעית האגם בסוף שנות ה-90 של המאה ה-20, אך רבים נותרו עדיין על הקרקעית, שרידים של כמעט מאה שנה של שימוש באגם כמאגר של בולי עץ. כמה בולי עץ עולים אל פני השטח באביב מדי שנה ומהווים סיכון לתנועת הסירות. מדיה וקבצים בנושא אגם יואנה בוויקישיתוף Ewauna Rowing Club Timbermill Shores
אלי דקאז

אלי לואי דקאז (בצרפתית: Élie Louis Decazes;‏ 28 בספטמבר 1780 – 24 באוקטובר 1860) היה משפטן, מדינאי, דיפלומט ותעשיין צרפתי, מנהיג מפלגת הדוקטרינרים (אנ') הליברלית במהלך הרסטורציה הצרפתית. ראש ממשלת צרפת, שר המשטרה ושר הפנים. בתור שמרן מתון שהזדהה עם עמדות הדוקטרינרים, נטה דקאז לשילוב והאחדה של המלוכנות עם הלאומיות. דעות אלו עמדו לו לרועץ ב-1820, אז אולץ להתפטר, אך הוא מונה כשגריר צרפת בלונדון. הוא המשיך למלא תפקידים בשירות הציבורי ובפוליטיקה הצרפתית, אך בשנותיו האחרונות התמקד בתעשייה. העיר דקאזוויל (אנ'), שקמה כעיר פועלים לצד בית החרושת למתכות שהקים דקאז סמוך למכרות בדרום צרפת, קרויה על שמו. מדיה וקבצים בנושא אלי דקאז בוויקישיתוף אלי דקאז, באתר אנציקלופדיה בריטניקה (באנגלית) ערך זה הוא קצרמר בנושא צרפתים ובנושא פוליטיקאים. אתם מוזמנים לתרום לוויקיפדיה ולהרחיב אותו.
כף הורדרן

כף הורדרן או קייפ הורדרן (באנגלית: Cape Hordern) היא לשון יבשה, שאינה מכוסה קרח, אך מכוסה בסחיפה מורנית. הכף ממוקמת בקצה הצפון - מערבי של גבעות באנגר, בארץ המלכה מרי, באזור חוף הטריטוריה האנטארקטית האוסטרלית, שבאנטארקטיקה. הכף התגלתה ממרחק (ככל הנראה ממצוק ווטסון), על ידי איי. אל. קנדי (A.L. Kennedy), אחד מאנשי קבוצת הבסיס המערבי (Western Base party) של משלחת אוסטרלאסיה לאנטארקטיקה, אשר חקרה את אנטארקטיקה בין השנים 1914–1911, בהנהגת דאגלס מוסון (וגילתה את חוף המלכה מרי בפברואר 1912). הכף מופתה לראשונה על ידי הקבוצה. במהלך המיפוי חשבו כי מדובר בשני איים קטנים סמוכים. בשנת 1955 מופה האזור מחדש בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה (מבצע היי ג'אמפ), שנערך בעונת המחקר (הקיץ האנטארקטי) 1946–1947. שמה של הכף ניתן לה על ידי מוסון. מוסון קרא לכף על שם סר סמיואל הורדרן, מסידני שבאוסטרליה, שהיה פטרון המשלחת. מאחר שחשבו כי מדובר באי, מוסון קרא לאתר "האי הורדרן" ("Hordern Island). לימים, שונה שם האתר על ידי הוועדה המייעצת לשמות אנטארקטיים לשמו הנוכחי (כף הורדרן), בעקבות המיפוי שבוצע בשנת 1955 - תוך תיקון מהות האתר, ושמירת השם שניתן מוסון.
קבוצת I2U2

קבוצת I2U2 היא קבוצת מדינות הכוללת את הודו, ישראל, איחוד האמירויות הערביות וארצות הברית. ההצהרה המשותפת הראשונה של הקבוצה, שפורסמה ב-14 ביולי 2022, קובעת כי המדינות שואפות לשתף פעולה בתחומי השקעות כלכליות משותפות ויוזמות חדשות בתחומי המים, אנרגיה, תחבורה, חלל, בריאות וביטחון תזונתי". הקבוצה הושוותה מספר פעמים לברית לדיאלוג ביטחוני רב-צדדי (פורום ביטחוני-אסטרטגי בין אוסטרליה, ארצות הברית, הודו ויפן). מקור לשם של הקבוצה הוא באותיות הראשונות של שמות המדינות החברות: I2 - India, Israel, U2 - the United Arab Emirates, the United States הקבוצה הוקמה באוקטובר 2021, בעקבות יוזמה של שרי החוץ של ארבע המדינות - שר החוץ האמירתי עבדאללה בן זאיד אאל נהיאן, מזכיר המדינה האמריקאי אנתוני בלינקן, שר החוץ ההודי סוברהמניאם ג'אישנקר ושר החוץ ישראלי יאיר לפיד - כחלק מביקור של שר החוץ ההודי בישראל. הקבוצה קיימה את פסגת הפתיחה שלה בשיחת ועידה ב-14 ביולי 2022 (במהלך ביקורו של ביידן בישראל), בה השתתפו ראש ממשלת הודו נרנדרה מודי, נשיא ארצות הברית ג'ו ביידן, ראש ממשלת ישראל יאיר לפיד ונשיא איחוד האמירויות מוחמד בן זאיד אאל נהיאן. בפסגה החליטו המנהיגים להקים מסדרון מזון בין הודו לאיחוד האמירויות בשילוב עם טכנולוגיות ישראליות בעלות שמוערכת בכ-2.2 מיליארד דולר. מלבד זאת, המנהיגים הסכימו גם להמשיך עם פרויקט של אגירת אנרגיית רוח ואנרגיית שמש בגוג'ראט שבהודו, בהיקף של כ-300 מגה-ואט, בשילוב טכנולוגיות ישראליות, אמירתיות ואמריקאיות, בהיקף של 300 מיליון דולר. ממשלת ישראל הציעה רעיון לפרויקט תשתיות לחיבור הודו, המזרח התיכון והאיחוד האירופי ברשת של מסילות רכבת, קווי ספנות, כבלי תקשורת מהירה וצינורות להעברת אנרגיה. בספטמבר 2023 הציג הנשיא ביידן את הפרויקט במסגרת כינוס ה-G20 בהודו - מסילת השלום. הוא הודיע כי ישראל וערב הסעודית יהיו חלק מהפרויקט. פסגת הנגב מדיה וקבצים בנושא קבוצת I2U2 בוויקישיתוף הצהרת מנהיגי המדינות החברות בפסגת הקבוצה ב-14 ביולי 2022 באתר ויקיטקסט (באנגלית) House, The White (14 ביולי 2022). "Joint Statement of the Leaders of India, Israel, United Arab Emirates, and the United States (I2U2)". The White House. {{cite web}}: (עזרה) Bhattacherjee, Kallol (14 ביולי 2022). "India to give land for I2U2-backed food parks". The Hindu – via www.thehindu.com. {{cite news}}: (עזרה) "India, Israel, UAE, US hold first 'I2U2' meeting". The Jerusalem Post | JPost.com. בהיקף של 2 מיליארד דולר: מסדרון מזון בין הודו לאמירויות בשילוב טכנולוגיות ישראליות, באתר כיפה, 14 ביולי 2022 ברק רביד‏, ביידן הכריז על פרויקט ענק לחיבור המזה"ת במסילות רכבת - בו יקחו חלק ישראל וסעודיה, באתר וואלה, 9 בספטמבר 2023 איתמר אייכנר, רועי רובינשטיין, צעד גדול לרכבת מסעודיה לישראל: ביידן הכריז על פרויקט עולמי ענק, באתר ynet, 9 בספטמבר 2023 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
וו סאנג-הייוק

קוריאה זהו שם קוריאני; שם המשפחה הוא Woo. וו סאנג-הייוק (בקוריאנית: 우상혁; נולד ב-23 באפריל 1996) הוא אתלט דרום קוריאני, סגן אלוף העולם (יוג'ין 2022), אלוף העולם באולם (בלגרד 2022) וזוכה מדליית ארד באליפות העולם באולם (גלאזגו 2024) בקפיצה לגובה. וו סאנג-הייוק נולד וגדל בטג'אן, קוריאה הדרומית. באליפות העולם עד גיל 18 שנערכה בדונצק, אוקראינה ב-2013 זכה במדליית זהב בקפיצה לגובה בבתוצאה של 2.20 מטר. באליפות העולם עד גיל 20 שנערכה ביוג'ין, אורגון, ארצות הברית ב-2014 זכה במדליית ארד בקפיצה לגובה בתוצאה של 2.24 מטר. באולימפיאדת ריו דה ז'ניירו סיים במקום 22 בקפיצה לגובה בתוצאה של 2.26 מטר. באליפות אסיה באתלטיקה שנערכה בבובנשוואר, הודו, ביולי 2017 זכה במדליית זהב בקפיצה לגובה בתוצאה של 2.30 מטר. באולימפיאדת טוקיו סיים במקום רביעי בקפיצה לגובה בתוצאה של 2.35 מטר. באליפות העולם באולם שנערכה בבלגרד, סרביה במרץ 2022 זכה במדליית זהב בקפיצה לגובה בתוצאה של 2.34 מטר, לפני לואיק גאש משווייץ שזכה במדליית כסף (2.31 מטר), וג'יאנמרקו טאמברי מאיטליה והאמיש קר מניו זילנד שזכו במדליית ארד (2.31 מטר). באליפות העולם שנערכה ביוג'ין אותה שנה זכה במדליית כסף סיים בקפיצה לגובה בתוצאה של 2.35 מטר, אחרי מועתז עיסא בראשים מקטר (2.37 מטר) ולפני אנדריי פרוטסנקו מאוקראינה (2.33 מטר). באליפות העולם שנערכה בבודפשט, הונגריה ב-2023 סיים במקום שישי בקפיצה לגובה בתוצאה של 2.29 מטר. באליפות העולם באולם שנערכה בגלאזגו, הממלכה המאוחדת במרץ 2024 זכה במדליית ארד בקפיצה לגובה בתוצא של 22.28 מטר, אחרי האמיש קר(2.36 מטר) ושלבי מקיואן מארצות הברית (2.28 מטר) ולא הצליח להגן על תוארו. מדיה וקבצים בנושא וו סאנג-הייוק בוויקישיתוף וו סאנג-הייוק, באתר הוועד האולימפי הבין-לאומי וו סאנג-הייוק, באתר olympedia.org וו סאנג-הייוק, באתר התאחדות האתלטיקה הבין-לאומית
NGC 3132

NGC 3132 (הידועה גם בשמות: ערפילית שמונה פרצים, ערפילית הטבעת הדרומית או קאלדוול 74) היא ערפילית פלנטרית בהירה ונחקרת בהרחבה בקבוצת הכוכבים מפרש. מרחק הערפילית מכדור הארץ מוערך כ-613 פארסק, או 2,000 שנות אור. ערפילית הטבעת הדרומית נבחרה כאחד מחמשת העצמים הקוסמיים שנצפו וצולמו על ידי טלסקופ החלל ג'יימס ווב של נאס"א כחלק מפרסום תמונות המדע הראשונות שלו בתאריך 12 ביולי 2022. תמונות של ערפילית הטבעת הדרומית חושפות שני כוכבים קרובים זה לזה בתוך הערפילית, אחד בבהירות נראית של 10, והשני של 16. הכוכב המרכזי של הערפילית הפלנטרית הוא ננס לבן, והוא העמום מבין שני הכוכבים. הכוכב המרכזי הלוהט בטמפרטורה של כ-100,000K התפוצץ כעת מהשכבות החיצוניות שלו וגורם לערפילית להאיר מפליטת הקרינה האולטרה- סגולה העזה שלו. מדיה וקבצים בנושא NGC 3132 בוויקישיתוף NGC 3132, בבסיס הנתונים SIMBAD לגרמי שמיים אסטרונומיים NGC 3132, בבסיס הנתונים SIMBAD לגרמי שמיים אסטרונומיים HUBBLE HERITAGE, HubbleSite.org (באנגלית) Rob Garner, NASA Shares List of Cosmic Targets for Webb Telescope’s 1st Images, NASA, ‏2022-07-08 Ana Monreal-Ibero, Jeremy R. Walsh, The MUSE view of the planetary nebula NGC 3132, Astronomy & Astrophysics 634, 2020-02, עמ' A47 doi: 10.1051/0004-6361/201936845
SAS

האם התכוונתם ל... SAS (שפת תכנות) – שפת תכנות ליישומים סטטיסטיים SAS (קומנדו) – יחידת קומנדו בריטית SAS (סדרת ספרים) – Son Altesse Sérénissime - SAS, סדרת ספרים מאת ז'ראר דה וילייה SAS 70 – תקן חשבונאי SAS Serial attached SCSI – פרוטוקול DAS סקנדינביין איירליינס – חברת תעופה סקנדינבית דום נשימה בשינה – Sleep Apnea Syndrome סאס